Naomi Campbell

Naomi Elaine Campbell (London, 22. maj 1970) britanski je supermodel, glumica i pjevačica, karipsko-kineskog porijekla.http://www.naomicampbell.com/ U svijetu mode nosi nadimak Crna pantera.http://www.imdb.com/name/nm0001984/bio

 Biografija 

Naomi Campbell je rođena u londonskoj radničkoj četvrti Streatham. Odgojala je majka Valerie Morris, plesačica, rođena na Jamajci. U skladu s majčinom željama, Campbell nikad nije upoznala svog oca, koji je napustio njenu majku kad je bila u 4. mjesecu trudnoće, i zbog čega je rubrika ime oca, u rodnom listu Naomi ostala prazna. Prezime Campbell je dobila iz majčinog drugog braka. Njen polubrat, Pierre, rođen je u 1986. godine.

Tokom svojih ranih godina, Naomi je živila u Rimu, gdje je njena majka radila kao plesačica. Nakon povratka u London, ostala je da vodi brigu o baki, sa majčine strane, dok je je majka putovala po Evropi s plesnim ansamblom Fantastica. Sa 5 godina, Naomi je upisana u Barbara Speake Stage School, a 1980. godine primljena je u prestižnu londonsku školu baleta (Italia Conti Stage School), a uz to pohađala je i londonsku glumačku akademiju.

 Početak karijere 

Prvi javni nastup imala je već sa sedam godina kada je glumila učenicu za videospot pjesme Boba Marleya Is This Love?
Iste godine ostvarila je i ulogu Snjeguljice u dvije epizode serije za djecu.
Svijet mode otkrio ju je kada je imala petnaest godina. Šetajući se Convent Gardenom prišla joj je modna agentica s čijom je agencijom sklopila ugovor.

Karijera joj je krenula vrtoglavim usponom neposredno prije njenog 16. rođendana, u aprilu 1986. godine kada se pojavila se na naslovnici Elle, zamijenivšim model koji je otkazao snimanje. 
U aprilu 1988. godine pojavila se na naslovnici pariskog Voguea kao prvi crni model na njihovoj naslovnici, a taj uspjeh je ponovila i na naslovnici britanskog časopisa Vogue.

Potpisavši ugovor za modnu agenciju Elite, Naomi je došla uprigodu raditi s najvećim imenima modne industrije, poput Isaaca Mizrahi, Calvina Kleina, and Azzedinea Alaia.

 Svjetska slava 

Vrhunac karijere doživjela je ranih 1990-ih kada je zajedno s Claudijom Schiffer, Lindom Evangelistom, Cindy Crawford i Christy Turlington bila najpoznatiji i najbolje plaćeni top-model. Istovremeno, usmjerila je svoje interese i na druge planove. Tako je 1991. snimila spot "Cool as Ice" s grupom Vanilla Ice, a potom je snimila i svoja dva albuma (Love and Tears, 1994. i Babywoman, 1995.).

Godine 1995. zajedno s kolegicama Elle MacPherson, Claudijom Schiffer i Christy Turlington, otvorila je Fashion cafe. Prvi u nizu kafića otvoren je u Rockefeller Centru u New Yorku.

 Porodični život 

Naomi se nikad nije udala. Kasnih 1980-ih godina, bila je u vezi sa bokserom Mike Tysonom, da bi nekoliko godina održavala ljubavnu vezu sa glumcem Robertom De Nirom. Također je bila u vezi i sa basistom grupe U2 Adam Clayton. Upoznali su se u februaru 1993. godine. 1998. godine bila je zaručena za vlasnika Formule 1 Flavia Briatorea. Od 2008. godine Naomi Campbell je u vezi sa industrijalcem Vladislavov Doroninom s kojim živi u Moskvi.

 Video spotovi i filmovi 

Osim manekenstvom Naomi je imala i druga interesovanja. Pojavila se u nizu videospotova muzičara kao što su Michael Jackson, Jay-Z, Macy Gray i mnogi drugi. Najbolji utisak je ostavila u spotovima Michaela Jacksona In the closet i Georgea Michaela Freedom. Jednom je zapjevala i s prijateljicama, Lindom Evangelistom, i Christy Turlington.

Pojavila se i u nizu filmova, a gostovala je i u seriji "Princ iz Bel Aira".

 Filmografija The Cosby Show (3 epizode, 1988.)Princ iz Bel Aira (1990.)Cool as Ice (1991.)
"In the Closet" (video)
"Erotica" (video)The Night We Never Met (1993.)Pret a Porter (1994.) (cameo)Unzipped (1995.) (dokumentarni film)Miami Rhapsody (1995.)Absolutely Fabulous (1995.) (cameo)New York Undercover (1995., pet epizoda)To Wong Foo, Thanks for Everything! Julie Newmar (1995.) (cameo)Catwalk (1996.) (dokumentarni film)Girl 6 (1996.)Invasion of Privacy (1996.)Beautopia (1998.) (dokumentarni film)An Alan Smithee Film: Burn Hollywood Burn (1998.)Trippin'  (1999.)Prisoner of Love (1999.)Ali G u Parlamentu (2002.)The Fat Slags (2004.)The Call (2006.)Karma, Confessions and Holi (2006.)Ružna Betty (2008., 1 epizoda)

 Ostale aktivnosti 

S obzirom na buran život koji je vodila i na činjenicu da se okušala u mnogim oblastima ljudskog djelovanja pratili su je razni skandali. Tokom svoje karijere, Naomi je stekla reputaciju teške osobe koja lako plane. Mnogi ljudi s kojima je radila zamjeraju joj sebičnost, razmaženost i uobraženost te tvrde kako je s njom nemoguće raditi.http://www.answers.com/topic/naomi-campbell

Pozirala je za Playboy 1999. godine, a pojavila se i u Madonninoj knjizi Sex+.
Dizajnirala je sedam parfema za žene. Godine 2000. bila je prva zvijezda koja je lansirala vlastitu liniju kozmetičkih proizvoda. Od tada je s tvrtkom Procter & Gamble niz uspješnih parfema (Naomi Campbell i Naomagic (2000.), Cat Deluxe (2001.), Mystery (2003.), Sunset (2004.), Paradise Passion (2005.) i posljednji u nizu Cat Deluxe at Night. U ožujku 2007. dobila je prestižnu nagradu u Berlinu za svoj doprinos parfumerskoj industriji.
U zadnje vrijeme posvetila se dobrotvornom radu i aktiviranju o problemima stanovnika subsaharske Afrike.
Očinskom figurom smatra Quincya Jonesa, a djedom Nelsona Mandelu.
Godine 1998. na snimanju filma Prisoner of love, fizički se sukobila s filmskom asistenticom Georgianom Galanis koju je uhvatila za vrat, napala telefonom i udarila je dvaput u rame. Kao posljedica toga, Naomi je uhićena i optužena za fizički napad i nanošenje ozljeda.
Godine 2000. napala je asistenticu u Kanadi, za vrijeme vožnje, prijeteći joj da će je izbaciti iz jurećeg auta.
Iako se jedno vrijeme liječila od agresivnosti, 2006. godine napala je svoju asistenticu Anu Scolavino i bila osuđena na pet dana društveno korisnog rada uz obvezu pohađanja tečaja protiv agresije. Radnu obvezu odradila je u ožujku 2007. godine u New Yorku.
U junu 2008. godine, optužena je za napad na dvojicu policajaca na londonskom aerodromu Heathrow''.

 Reference 

 Vanjski linkovi 

 Službeni sajt
 Naomi Campbell na IMDb-u

Kategorija:Živi ljudi
Kategorija:Engleski glumci
Kategorija:Moda
Kategorija:Rođeni 1970.
Kategorija:Biografije, London